
1. Разположение на ТП ДЛС „Каракуз“ гр. Дулово

[image: ]

Държавно ловно стопанство „Каракуз” е получило името си от едноименната местност, която обхваща един от големите горски масиви на територията му.
Територията на стопанството се намира в Североизточна България и попада в границите на област Силистра и следните общини: гр. Дулово, гр. Главиница, гр. Силистра, гр. Алфатар и с. Ситово.
В горскоадминистративно отношение ТП „ДЛС Каракуз” – Дулово е териториално поделение на Северноцентрално държавно предприятие „Габрово” (СЦДП „Габрово”). На северозапад стопанството граничи с ТП „ДГС Тутракан”, на север и североизток – с ТП „ДГС Силистра”, на изток – с ТП „ДЛС Тервел”, на юг – с ТП „ДГС Нови пазар” и на югозапад – с ТП „ДГС Сеслав” и ТП „ДЛС Воден – Ири Хисар”.

2. Физико-географска характеристика 
а/ Географско положение  
 Територията на ловното стопанство е разположена в Дунавската равнина – Южна Добруджа, като засяга и най-северните продължения на Лудогорието.
На север ТП „ДЛС Каракуз” достига до 43°58’ северна ширина и 27°12’ източна дължина по Гринуич, на юг – до 43°40’ северна ширина и 27°08’ източна дължина, на изток – до 43°49’ северна ширина и 27°16’ източна дължина, на запад – до 43°54’ северна ширина и 26°42’ източна дължина.
Районът на стопанството има неправилна форма, с най-голямо разстояние между две крайни точки в посока северозапад – югоизток е около 56 km и североизток – югозапад 43 km.
Горите са разположени в отделни комплекси и масиви, разделени от обработваеми земеделски земи.

б/ Релеф
Релефът в района на ТП „ДЛС Каракуз” е равнинно-хълмист. Територията му попада в Дунавската платформена равнина и представлява обширна, равниннохълмиста повърхност, леко наклонена на север, лишена от доминиращи и ярко очертани възвишения. Нарязана е от суходолия, които местното население нарича „кулаци”.
От изброените геологични особености следва обуславянето на три основни форми на релефа:
· Сравнително високи, платовидни повърхнини, достигащи до веждата на суходолията;
· Склонове на суходолията, които са полегати и наклонени, по-рядко стръмни;
· Дъна на суходолията, които са широки и почти равни.
Посочените типове релеф със своите форми и повърхности, обуславят от своя страна разнообразието в почвените и растежни условия за развитие и разпространение на горите. В типологично отношение това се изразява в разпределението на площта на стопанството в един лесорастителен пояс, а именно – Долен равнинно-хълмист и хълмисто-предпланински пояс на дъбовите гори (0÷600 m н.в.).

в/ Хидроложки условия
Хидроложките условия в района на ТП „ДЛС Каракуз” до голяма степен са неблагоприятни за развитието на горската растителност, поради липсата на повърхностно течащи води, с изключение на р. Дунав. През миналите геологични периоди пълноводни реки са причина за формирането на гъста мрежа от добре изразени суходолия (кулаци), насочени на север. Най-характерните от тях са Дългия дол, Върбов дол, Зли дол, Разклонения дол, Сенкьовча и Кана гьол. Отличават се с широки и заравнени легла и полегати до слабо наклонени брегове. Към тях от платовидната равнина се вливат по-къси и по-дълги суходолия. Само на някои места бреговете им са стръмни до много стръмни, където на повърхността се разкрива почвообразуващата скална основа. Всички суходолия събират снежните и дъждовни води от платовидната равнина, но водата в тях не се задържа продължително. 
Подпочвените води в района на стопанството са на голяма дълбочина и по тази причина са недостъпни за корените на горскодървесната растителност. Поради неблагоприятните особености на водния режим, ТП „ДЛС Каракуз” взима мерки за запазване на част от валежната вода в изкуствено създадени гьолове на много места в горските масиви, което частично решава проблема с влагозапасяването през летните горещини и водопоя на дивеча. Повечето от тях в края на лятото пресъхват. Множеството построени микроязовири в селскостопанските територии са основен източник за вода на селскостопанските животни и дивеча.


г/ Геоложки строеж и петрографски състав
Цялата територия на стопанството попада в Дунавската плосконаслоена плоча. Моретата от Долна и Горна Креда на Мезозойската и на Терциера от Неозойската ера са оставили дебели наслаги. Затова скалната основа в района на стопанството е представена от варовици, песъчливи варовици, льос, льосови глини с долнокредна, терциерна и кватернерна възраст.
Варовиците в геоморфологично отношение са формирани върху конгломерати и едрозърнести пясъчници. Над тях се намират варовити мергели, които преминават във варовити пясъчници и варовици от Баремския слой, а източно от с. Окорш тези от Хортив. Над Барема и Хортива са се наслоили аптските варовици от по-горните етажи на Долна Креда, от които са изградени стръмните склонове на суходолията.

д/ Климатични условия
Територията на ТП „ДЛС Каракуз” се намира в  Европейско-континенталната климатична област, Умерено-континенталната климатична подобласт, на границата между два климатични района – Северен и Среден климатичен район на Дунавската хълмиста равнина. Границата между двата климатични района не е явно диференцирана. Тя минава приблизително през с. Листец, северно от с. Зарица, през с. Яребица, северно от с. Поройно и през с. Черковна.
Според горскорастителното райониране стопанството попада в Мизийска горскорастителна област, подобласт Лудогорие. Климатичните райони, в които то попада, не се отличават с голямо разнообразие. 
Откритостта на Дунавската хълмиста равнина на север създава условия за безпрепятствено нахлуване на студените континентални въздушни маси, поради това зимата е студена, пролетните мразове са често явление, лятото е сравнително топло, а през есента температурите не се отличават от пролетните. Средната януарска температура се движи между -2.5оС и -1.5о С. Най-топлият летен месец е юли. Тогава средната температурата на въздуха е около 23.2оС. Годишната сума на валежите е малка – 400-500 mm. През пролетта и есента тя не се отличава с голяма разлика – съответно между 85-140 mm и 115-150 mm. Най-много валежи падат през лятото и достигат 150-220 mm. По-голяма част от тях падат през първата половина на лятото. Снежната покривка е неустойчива, образува се през първото десетдневие на декември и рядко се задържа дълго. Само в по-студените и снеговити зими може да се задържи непрекъснато до 30-40 и повече дни и поради натрупване да достигне 100-120 cm. Характерни за пролетта са късните мразове, които се прекратяват едва към 10-20 април. Те са особено опасни, защото се явяват и след започване на вегетационния период. Първите есенни мразове настъпват към 10 октомври, а средно към 26 октомври температурата на въздуха устойчиво се задържа под 10оС. Преобладаващите ветрове са от северозапад и север, но през зимата често духат и силни североизточни ветрове. Мъгли падат главно през есента.
Климатичната характеристика на района е сравнително благоприятна за развитието на дървесна растителност. Периодичните засушавания обаче са често явление и оказват вредно влияние, както на културите, така и на естествените насаждения, въпреки тяхната по-голяма сухоустойчивост. Вследствие на тези климатични особености агротехническите мероприятия трябва да се насочат към по-високо влагонабиране и по-икономично и ефективно изразходване, чрез навременна почвоподготовка и избор на дървесни видове за залесяване съобразени с типовете месторастения.



е/ Почви 
Според теренните проучвания направена при сегашната инвентаризация, в района на ТП „ДЛС Каракуз” са разпространени алувиални, черноземи и хумусно-карбонатни почви.
Почти цялата дървопроизводителна площ е разположена върху дълбоки и много дълбоки почви. Делът на плитките и среднодълбоките почви е само 4.8%, главно поради рендзините, които са с маломощен профил.
ж/ Ерозия
Открити ерозионни процеси от масов характер липсват. Площна ерозия е установена върху 4.6 ha голи площи, подложени на прекомерна паша от домашни животни.

з/ Растителност
Районът на ТП „ДЛС Каракуз” попада в Мизийска горскорастителна област, подобласт Лудогорие. Във вертикално отношение горските масиви са разположени в: Долен равнинно-хълмист и хълмисто-предпланински пояс на дъбовите гори – М-I;
•	Подпояс на равнинно-хълмистите дъбови гори – М-I-2.
Основен дървесен вид в подпояса на равнинно-хълмистите дъбови гори е церът. Среща се повсеместно. Образува предимно смесени и чисти издънкови насаждения с различна продуктивност. Втора по значимост е сребролистната липа, която образува чисти и смесени насаждения. По бреговете на суходолията са се настанили смесени насаждения от зимен дъб, благун, габър и клен в сравнително добро състояние с различна продуктивност. Върху най-стръмните и девастирани терени, естествената горска растителност се състои от келяв габър, мъждрян, клен и по-рядко от слабопродуктивни цер, благун, бряст и др. Под склопа на голяма част от естествените насаждения е формирана гъста подлесна покривка от келяв габър, мекиш, дрян, леска. Особено неблагоприятна роля има мъждрянът, защото при изреждане на насажденията бързо се развива и заглушава естествения подраст от желани дървесни видове.

и/ Очакван технико-икономически ефект
Съставянето на горскостопанския план на типологична основа позволява да се определи оптимален бъдещ състав за всяко насаждение. Този оптимален бъдещ състав отговаря на екологичните фактори на месторастенето и предполага значително по-висока продуктивност. Чрез целевия състав или бъдещето разпределение на площите по дървесни видове и по бонитети се цели да се постигне увеличение на дървесния прираст и съответно на дървесния запас. Като се съпоставят сегашният и бъдещият оптимален запас може да се получи представа за ефекта от предвидените мероприятия. На практика сравнението е невъзможно, поради което се налага използването на условни единици – условен общ усреднен прираст. За тази цел всички сегашни дървесни видове са приведени към 100 годишна възраст и нормална пълнота 1.0. По опитни таблици е изчислен условният общ среден зрелостен прираст на сегашните дървостои. От предвижданията за подходящ състав за всеки от определените типове месторастения се правят същите изчисления и се установява общ зрелостен прираст отделно за залесената площ и общо за дървопроизводителната площ на ТП „ДЛС Каракуз”.



3. Обща площ на стопанството и разпределението й по категории, според основните им функции и собственост
След обработване на данните от инвентаризацията, проведена през 2015 г., са установени 24 521.8 ha. Тази площ обхваща горите и незалесените горски територии, както и полезащитните горски пояси в района на дейност на ТП „ДЛС Каракуз”, указан в Заданието за проектиране и съпътстващите го документи. Новото разпределение на площта е следното:

	залесена площ:				-	23 250.6 ha	-	94.8%
	незалесена дървопроизводителна площ:	-	33.2 ha		-	0.2%
	недървопроизводителна площ:		-	1 238.0 ha	-	5.0%
Общо:			-	24 521.8 ha	-	100.0%

	горски територии със защитни функции:		-	     688.3 ha	-	2.8%
	горски територии със специални функции: 	-	21 907.6 ha	-         89.3%
	горски територии със стопански функции:	-	  1 925.9 ha	-	7.9%
Общо:		-	24 521.8 ha	-       100.0%

При извършване на инвентаризацията стриктно са спазвани графичните граници на кадастралните единици, фондовите и землищните граници по КК и КВС. С пределна точност са картирани всички линейни обекти, прецизирани са границите между насажденията, залесените и незалесените площи.

4. Направление за стопанисване
В планирането и изпълнението на горскостопанските дейности водеща роля има функционалното зониране и разпределение на площите по категории и функции. От представените по-горе таблични и графични данни се вижда, че почти всички горски територии в обхвата на ТП „ДЛС Каракуз” са със защитни и специални функции.
Режимът на стопанисване на горите и незалесените горски територии със защитни и специални функции се определя от редица нормативни документи и подзаконови актове, целта на които е запазване за максимално дълъг период от време на специалните природозащитни, рекреационни и други функции, стремеж към подобряване на общото състояние на горските екосистеми и рационално използване на материалните им ресурси.
Основната насока на планирането на дейности и реализирането им в стопанските горски територии е максимално производство на строителна дървесина от единица площ, като същевременно се повишава устойчивостта, продуктивността и видовото разнообразие на насажденията.
При иглолистните гори насоките на стопанисване са тяхното отглеждане, поддържане на добро общо състояние и като крайна цел – трансформирането им в естествени гори по смисъла на чл. 40 от Наредбата за сечите в горите.
Насоките на стопанисване пред широколистните високостъблени гори, заложени в плана, са тяхното отглеждане, поддържане в добро санитарно състояние и възобновяване по естествен път с подходящи лесовъдски системи.
Основна насока при издънковите гори за превръщане е тяхната трансформация в устойчиви семенни гори. При тополовите и при нискостъблените гори насоката на стопанисване ще бъде ускорено производство на биомаса при оптимално използване условията на месторастене.
С цел рационално и ефективно изпълнение на горскостопанските дейности, дейностите по охрана, управление и опазване на горските територии, със Заповед №63/03.04.2014 г. на директора на ТП „ДЛС Каракуз”, ловното стопанство е разделено на три горскостопански участъка, а броят и обхватът на съставящите ги охранителни участъци се оптимизира периодично.

 I-ви горскостопански участък „Зли дол”
В I-ви горскостопански участък попадат отдели 1÷4, 6, 21÷111, 118, 409÷423, както и полезащитни горски пояси 622÷629.
Площта на участъка е 7 407.7 ha (7 065.9 ha – залесена) или 30.2% от територията на стопанството. От тях държавна собственост са 7 246.3 ha (6 904.5 ha – залесена).
Запасът на гората (стояща маса с клони) е 828 670 m3, от които 815 765 m3 са в държавни гори. Административното управление на участъка е в местността „Помпата”.
II-ри горскостопански участък „Дулово-Кана гьол”
Горскостопанският участък включва отдели 112÷117, 119÷150, 157÷170, 172÷175, 183, 184, 185, 186, 188, 190÷196, 199, 201÷231, 248÷266, 272÷309, 344÷357, както и полезащитни горски пояси 600÷621, 630÷699, 709÷718. Административното му управление е в гр. Дулово.
Общата площ на участъка е 10 932.5 ha (10 300.3 ha – залесена) или 44.6% от територията на стопанството. От тях държавна собственост са 6 959.5 ha (6 430.0 ha – залесена).
Запасът (стояща маса с клони) е 1 006 750 m3, от които 704 695 m3 са в държавни гори.
III-ти горскостопански участък „Каракуз”
В този горскостопански участък се намират отдели 310÷342, 1071÷1105, 1138÷1166, 1168÷1177, както и полезащитни горски пояси 700÷708. Управлява се от гр. Дулово.
Площта на ГСУ „Каракуз” е 6 181.6 ha (5 884.4 ha – залесена) или 25.2% от територията на стопанството. В това число държавна собственост са 6 111.3 ha (5 814.7 ha – залесена).
Запасът на гората (стояща маса с клони) е 1 128 965 m3, от които 1 123 930 m3 са в държавни гори.

5. Защитени територии
5.1. Защитена местност „Каракуз”
Обявена e за запазване на естествено липово находище в едноименната местност, землище на гр. Алфатар, със Заповед №798 от 23.10.1992 г. (обн. ДВ, бр. 90/1992 г.). Съгласно тази заповед, площта на защитената територия е 75.1 ha. По-късно, със Заповед №РД-563 от 12.07.2007 г., (обн. ДВ, бр. 68/2007 г.) е публикуван координатният регистър на границите на защитената местност. В следствие извършените по-прецизни измервания в горскостопанския план е отразена нейната актуализирана площ – 74.1 ha (740.739 dka).
Съгласно заповедта за обявяване, в защитена местност „Каракуз” са забранени:
	всякакво строителство;
	воденето на сечи, освен отгледни и санитарни;
	събирането на растения и липов цвят;
	ловуването в периода март-юли;
	пашата на домашни животни;
	лагеруването и паленето на огън.
Защитената местност включва подотдели 1146 а, б, в, г, д, е. С протокол на ТП „ДЛС Каракуз” от 29.09.2014 г. те са причислени към горите с висока консервационна стойност, а с протокол на ГСС – гр. София от 07.05.2014 г. са определени за семепроизводствени насаждения. За следващите десет години в защитената местност не са планирани никакви горскостопански дейности. Ще се извършва само събиране на горски репродуктивни материали.
Забраните не засягат пряко ловностопанския план, но формално са взети предвид при планирането на мероприятията, респ. разработване и поддържане на специализираната фуражна база, планиране на биотехническите съоръжения и провеждане на лов и ловностопански дейности.
5.2.Защитени зони по Директива 92/43/ЕС за местообитанията
5.2.1. Защитена зона BG0000106 „ХЪРСОВСКА РЕКА” 
Приета е с решение на Министерски съвет №661 от 16 октомври 2007 г., с цел опазване на природните местообитания и местообитанията на видовете и техните популации съгласно чл. 6 ал. 1, т. 2 на ЗБР, Директива 92/43/ЕЕС за местообитанията.
На територията на ТП „ДЛС Каракуз” е разпространена част от зоната, като обхваща следните отдели и подотдели от ТП „ДЛС Каракуз”: 248-а, б, в, г, д, е, ж, з, и, 1, 2; 249-а, б, в, г, д, е, ж, з; 250-а, б, в, г, д, е, ж, з, и, к, л, м, н, 1; 251-а, б, в, г, д, е, ж, з, 1, 2, 3, 4; 252-а, б, в, г, д, е, ж, з, и, к, л, м, н, 1, 2, 3; 253-а, б, в, г, д, е, ж, з, и, к, л, м, н, о, п, р, 1; 254-а, б, в, г, д, е, ж, з, и, к, л, м, н, о, п, р, с; 255-а, б, в, г, д, е, ж, з, и, к, л, м, н, о, п, р; 256-а, б, в, г, д, 1; 257-д, е, ж, з, и, к, л, м, н, о, п, р, с, т, у, ф, х, ц, ч, ш, щ, ю, 1, 2, 3, 4; 258-а, б, в, г, д, е, ж, з, и, к, л, м, н, о, п, р, с, т, у, 1, 2, 3, 4; 259-а, б, в, г, д, е, 1, 2; 260-а, б, в, г, д, е, ж, 1; 261-а, б, в, г, д, 1; 262-а, б, в, г, 1, 2; 263-а, б, в, г, д, е, ж, 1; 264-а, б, в, г, д, е, ж, з, и, к, л, м, н, 1, 2, 3; 265-а, б, в, г, д, е, ж, з, и, к, л, м, н, 1; 266-а, б, в, г, д, е, ж, з, и, к, 1; 272-а, б, в, г, д, е, ж, з, и, к, 1, 2; 273-а, б, в, г, д, е, ж, 1; 274-а, б, в; 275-а, б, в, г, д, 1, 2; 276-а, б, в, г, д, е, ж, з, и, к, л, м, н, о, п, р, с, 1, 2, 3, 4, 5; 277-а, б, в, г, д, е, ж, з, и, к, л, м, н, о, п, 1, 2, 3, 4; 278-а, б, в, г, д, е, ж, з, и, к, л, м, н, о, п, р, с, т, у, 1, 2, 3, 4, 5, 6, 7, 8, 9, 10, 11, 12; 279-в, г, д, е, ж, з, и, м, н, о, п, р, с, т, у, ф, х, ц, ч, ш, щ, ю, я, 6, 7, 8, 9, 10, 13, 14, 15, 16, 17, 18, 19, 20; 284-а, б, в, г, д, е, ж, з, и, к, л, м, н, о, п, р, с, т, у, ф, х, ц, ч, ш, щ, 1, 2, 3, 4, 5, 6, 7, 8, 9, 10, 11, 12, 13; 285-а, б, в, г, д, е, ж, з, и, к, л, м, н, о, п, р, с, т, у, ф, х, ц, ч, ш, щ, ю, 1, 2, 3, 4, 5, 6, 7, 8, 9, 10, 11, 12; 286-а, б, в, г, д, е, ж, з, и, к, л, 1, 2, 3, 4, 5, 6, 7, 8, 9; 287-а, б, в, г, д, е, ж, 1, 2, 3, 4, 5, 6, 7; 288-а, б, в, г, д, е, ж, з, и, к; 289-а, б, в, г, д, е, ж, з, и, 1; 290-а, б, в, г, д, 1, 2, 3, 4, 5; 291-а, б, в, г, д, е, ж, 1, 2, 3, 4, 5, 6, 7, 8, 9, 10, 11, 12; 292-а, б, в, г, д, е, ж, з, и, к, л, м, н, о, п, р, с, т, у, 1, 2, 3, 4, 5, 6, 7, 8; 293-а, б, в, г, д, е, ж, з, и, к, л, м, 1; 294-а, б, в, г, д, е, ж, з, и, 1, 2, 3; 295-а, б, в, г, д, е, ж, з, и, к, л, м, н, 1, 2, 3, 4; 296-а, б, в, г, д, е, ж, з, и, к, л, 1, 2; 297-а, б, в, г, д, е, ж, з, и, к, л, м, н, 1, 2, 3, 4, 5, 6, 7, 8, 9, 10; 298-а, б, в, г, д, е, ж, з, и, к, л, м, н, о, п, 1, 2, 3, 4, 5, 6; 299-а, б, в, г, д, е, ж, з, и, к, л, м, 1; 300-а, б, в, г, д, е, ж, з, и, к, л, м, 1; 301-а, б, в, г, д, е, ж, з, и, к, л, м, н, о, п, р, с, 1, 2, 3, 4; 302-а, б, в, г, д, е, ж, з, и, к, л, м, н, о, п, р, 1, 2, 3, 4, 5; 303-а, б, в, г, д, е, ж, з, и, к, л, м, н, о, п, р, с, т, 1, 2, 3, 4, 5, 6, 7; 304-б, в, г, д, е, ж, з, и, к, л, м, 1, 2, 3, 4, 6, 7; 305-а, б, в, г, д, е, ж, з, 1, 2, 3, 4, 5; 348-а, б; 357-а, б, в, г, д, е, ж, з, и, к, л, м; с обща площ 3 456.6 ha, от които 3 218.5 ha залесена и 238.1 ha незалесена.

6. ПЛАНИРАНИ СЕЧИ В ДЪРЖАВНИТЕ ГОРСКИ ТЕРИТОРИИ
Планирането на сечите е извършено съгласно Заданието за проектиране, Закона за горите и Наредба №8 на МЗХ за сечите в България (Обн. - ДВ, бр. 64 от 19.08.2011 г.; изм. и доп., бр. 63 от 16.07.2013 г., в сила от 16.07.2013 г.; изм. и доп., бр. 72 от 18.09.2015 г.).
Сечите в насажденията и културите в защитни и специални горски територии са планирани съобразно техните специфични функции, а попадащите в защитени зони по ЗБР – с предписанията в „Режими за устойчиво стопанисване на горите в Натура 2000” (ИАГ, 2011 г.). При изпълнението на планираните сечи трябва да се оставят биотопни дървета и 5% мъртва дървесина с цел опазване и поддържане на биологичното разнообразие.
Спазени са констатациите и препоръките, дадени в протокола от второто лесоустройствено съвещание, проведено през периода 27÷30.10.2015 г, както и решенията на Експертния съвет при ИАГ, предоставени с утвърден протокол от 22.12.2015 г.
6.1  Възобновителни сечи
Планирането на възобновителни сечи в държавните гори е извършено според състоянието на всяко насаждение, а общото ползване е получено като сума по насаждения, в съответствие със Закона за горите и Наредбата за сечите в горите.
На основание т. 6 от препоръките, дадени с протокола от второто лесоустройствено съвещание, в приложение 4 е поместен списък, съдържащ и подотделите, в които планираните възобновителни сечи ще се проведат след първата половина на десетилетието, тъй като насажденията са на възраст, равна на минималната допустима по чл. 102, т. 1 и 2 от ЗГ.
Разпределението на площта на насажденията по вид на възобновителната сеч, по стопански класове и по категории на горите. Общото разпределение на планираните сечи по видове гори, стопански класове, по площ и по вид на сечта с размера на прогнозните добиви за следващите десет години.
В държавните гори на ТП „ДЛС Каракуз” са планирани постепенна сеч, постепенно-котловинна сеч, групово-постепенна сеч, гола сеч в тополови и в нискостъблени гори.
С най-голям дял – 76.5%, са насажденията, предвидени за възобновяване с постепенно-котловинна сеч. Разкриването на подраста да се извършва в котли, не повече от 2 броя на 1 хектар, като площта им не трябва да надхвърля 1.0 dka (Чл. 25 от НСГ, изм. и доп. – ДВ, бр. 72 от 2015 г.). Интензивността е определена съобразно състоянието и функциите на всяко насаждение, като в зависимост от наличието на нежелан храстов подлес, е предвидено неговото изсичане преди започване на сечта.
6.2 ОТГЛЕДНИТЕ СЕЧИ се провеждат от възникването на насажденията до достигане на определен тип зрялост. С тях се регулира състава, произхода, растежа и развитието на дървостоите. В средновъзрастните и дозряващи насаждения и култури с пълноти 0.7, за които не са предвидени отгледни сечи, както и в дървостои, в които планираните отгледни сечи се извеждат през първите три години от изпълнението на плана, в края на десетилетието да се проведат отново отгледни сечи с интензивност, отговаряща на разликата в пълнотата на всяко насаждение и заложената в НСГ.
Общият размер на предвиденото ползване от отгледни сечи на територията на ТП „ДЛС Каракуз” е 7 328.2 ha с прогнозен добив на 79 420 m3 стояща маса без клони, в т.ч.:
 	Осветление: Предвидено е за насаждения и култури на възраст до 10 години, с обща площ 83.7 ha, без материален добив. Тъй като трябва да се изведе двукратно през десетилетието, в таблица №37 площите са дублирани и са в размер на 167.4 ha.
	Отглеждане на подраста: Тази дейност е с изключително голямо значение за формирането на качествени семенни гори. Планирана е в почти всички насаждения с постепенно-котловинни или групово-постепенни сечи, на обща площ 4 547.4 ha.
	Прочистка: Предвидена е да се изведе в млади насаждения и култури със средна възраст над 10 години, с обща площ 279.3 ha и очакван добив на 3 150 m3. В част от високостъблените дървостои материален добив не е начисляван.
	Прореждане: Планирано е за насаждения и култури от 21 до 40 годишна възраст (за част от широколистните високостъблени – до 60 години), с обща площ 1 143.6 ha и очакван добив на 34 145 m3. Интензивността е определена спрямо пълнотата и общото състояние на всяко насаждение.
	Пробирка: Предвидена е за насаждения и култури с обща площ 1 116.2 ha, при слаба и умерена интензивност и очакван добив на 37 825 m3 за предстоящия десетгодишен период.
	Селекционна сеч: Определена е за няколко семепроизводствени насаждения с обща площ 74.3 ha и очакван добив на 4 300 m3, съгласувано с ГСС – гр. София.
 6.3 САНИТАРНИ СЕЧИ са планирани в насаждения и култури с установени повреди от различно естество, с обща площ 230.8 ha, като 118.7 ha е общата площ на насажденията в турнус, в които поради установените щети ще бъде изведена санитарна вместо възобновителна сеч. Интензивността е в зависимост от вида на повредата и степента на нейното разпространение.
Очакваните добиви са в размер на 4 580 m3 стояща маса без клони. Тази стойност не отразява евентуално възникнали по време на предстоящия десетгодишен период неблагоприятни процеси и явления, които биха довели до влошаване състоянието на отделни дървостои. В такива случаи повредената дървесина да се усвоява по реда, указан в чл.106 от Закона за горите и съгласно чл. 34 и чл.35 от Наредбата за сечите.

6.4 ТЕХНИЧЕСКИТЕ СЕЧИ са предвидени в повечето случаи като съпътстваща дейност на отгледна или възобновителна сеч. От тях се очаква да бъдат добити 3 265 m3 дървесина.
Тези сечи са свързани с изпълнение на дейности от ловностопанския план, плана за защита на горите от пожари, както и за усвояване на дървесина при изграждане на нови автомобилни пътища или при разширяване на съществуващи трасета.

6.5 ИЗСИЧАНЕ НА НЕЖЕЛАНИЯ ПОДЛЕС е планирано с цел подпомагане възобновяването в зрели насаждения, както и за осигуряване на растежен простор в дозряващи гори. Заложено е във всички дървостои с установено захрастяване под склопа, което възпрепятства появата или развитието на наличния подраст, на обща площ от 4 925.1 ha.

7. Странични ползвания
Територията на ТП „ДЛС Каракуз” предоставя отлични условия за развитие на пчеларството. С дългосрочни договори от държавните горски територии са отдадени за ползване площи, на които са настанени пчелини – над 50 бр. От ореховите култури средногодишно са събирани по 1.8 t плодове, добивани са по 1.6 t липов цвят и т.н. Поради силната зависимост от климатичните условия не е възможно да се определят точни и подробни разчети за добиване на недървесни горски продукти.
На основание чл. 10, ал. 1, 2 и 3 от Закона за лечебните растения, при събиране на диворастящи лечебни растения със стопанска цел, да се спазват допустимите количества, ежегодно определяни със Заповед на Министъра на околната среда и водите.

8. СТРОЕЖ НА СГРАДИ И СЪОРЪЖЕНИЯ, СВЪРЗАНИ С УПРАВЛЕНИЕТО, ВЪЗПРОИЗВОДСТВОТО, ПОЛЗВАНЕТО И ОПАЗВАНЕТО НА ГОРИТЕ
През периода на действие на настоящия горскостопански план не се предвижда строеж на нови сгради, а само ремонти и текуща поддръжка на наличния сграден фонд.
Предвидени са за изграждане 17 нови автомобилни горски пътища с обща дължина 64.5 km и обща прогнозна стойност 3 870 000 лв. (средна цена около 60 000 лв./km). Необходимо е да бъдат ремонтирани 10.0 кm от съществуващата пътна инфраструктура в държавни горски територии, за което са необходими около 300 000 лв. Тези дейности са описани подробно в приложените кратки записки, съставени за всеки горскостопански участък.



9. УПРАВЛЕНИЕ И ОПАЗВАНЕ НА ГОРСКИТЕ ТЕРИТОРИИ
Щатният персонал в ТП „ДЛС Каракуз” е с оптимизиран състав за изпълнение на задачите по управление, контрол и охрана на горските територии.
Границите и големината на обособените охранителни участъци по необходимост могат да се оптимизират спрямо обема на водените мероприятия, опасността от повреди и нарушения.
С цел поддържане на добро санитарно състояние на гората са необходими навременна сигнализация и бързи мерки на защита от вредители, за да се ограничат нанесените щети. Необходимо е и извеждане на предвидените санитарни сечи в първите години от влизането в сила на горскостопанския план.
При изпълнение на разчетите на горскостопанския план, както и текущите дейности по охрана и контрол да се спазват разпоредбите на Наредба №1/30.01.2012 г. (обн. ДВ. бр. 11/07.02.2012 г.) за контрола и опазването на горските територии, издадена от МЗХ и МВР.

10. ЕКОЛОГО-ИКОНОМИЧЕСКИ ЕФЕКТ ОТ ГОРСКОСТОПАНСКОТО ПЛАНИРАНЕ
Всички планирани горскостопански дейности имат като крайна цел запазване и подобряване на водоохранните, почвозащитните и рекреационните функции на дендроценозите, поддържането на екологичната им устойчивост, както и увеличаване на тяхната продуктивност.
Горскостопанският план предвижда в бъдеще да се разчита основно на естествено възобновяване, а при залесяване на дървопроизводителни голи площи (голини и сечища) да се използват основно широколистни дървесни видове, предимно естествено срещащи се в района. По този начин ще се спомогне за повишаване продуктивността на гората, както и подобряване на другите ѝ полезни екосистемни функции.
При правилно, навременно и компетентно провеждане на лесовъдските дейности ще се осъществи по-пълно и рационално използване на съществуващите растежни условия за производство на дървесина. Ще се подобри значително състава на гората, екологичната устойчивост на насажденията, което ще спомогне за подобряване на цялостната обстановка в района на ТП „ДЛС Каракуз”. В следващите таблици са дадени количествени и качествени показатели за ефекта от горскостопанското планиране.

